open-index/open-wikipedia-markdown huggingface dataset:
Bjørt Samuelsen

**Bjørt Samuelsen** (født 2. mars 1965 i Tórshavn) er en færøysk journalist og politiker (Tj.). Hun har vært medlem av det færøyske Lagtinget siden 2008. I desember 2022 ble hun valgt til lagtingsformann.

## Liv og virke
Hun gikk gymnaset i Tórshavn før hun flyttet til Frankrike, Danmark og siden Norge for å studere. Hun er kandidat i ernæringsvitenskap (cand.brom.) fra Den Kongelige Veterinær- og Landbohøjskole i København fra 1992 og utdannet journalist fra Danmarks Journalisthøjskole i Aarhus og Norsk Journalisthøgskole i Oslo. Hun var journalist i *[[Aftenposten]]* og *[[Forbruker-rapporten]]* og i programmet *[[Forbrukerinspektørene]]* på NRK. Hun var styremedlem i Fagpressens Journalistforum 1998–2000 samt og sekretær og kasserer i Norsk-færøysk lag 1994–2000.

Hun flyttet tilbake til Færøyene i 2000. Hun har vært journalist i Kringvarp Føroya, kommunikasjonsrådgiver, lærer ved Fróðskaparsetur Føroya og selvstendig næringsdrivende.

Samuelsen ble innvalgt på Lagtinget i januar 2008, men utnevnt til næringsminister ved Jóannes Eidesgaards regjeringsdannelse i februar. Heidi Petersen møtte for Samuelsen på Lagtinget. Tjóðveldi trakk seg fra regjeringssamarbeidet i september, og Samuelsen gikk tilbake til Lagtinget. I 2015 ble hun vara til Lagtinget, men trådte inn som fast medlem idet Høgni Hoydal ble fiskeriminister. I 2017 ble hun leder i Lagtingets næringskomité. Ved valget i 2019 ble hun på nytt valgt inn på Lagtinget på eget mandat.

Hun vokste opp i Tórshavn som datter av rektor ved Føroya Handilsskúli Heðin Samuelsen og hustru Marin Clementsen. Hun giftet seg i 1991 med veterinær Peter Skou Østergård fra Kolding.

## Referanser
Norrlands litteraturpris

**Norrlands litteraturpris** (tidligere **Rörlingstipendiet**) er en svensk litteraturpris på SEK 10 000 som deles ut av Norrländska litteratursällskapet/Författarcentrum Norr (tidigere Norrländska författarsällskapet). Prisen ble innstiftet i 1973 til minne om forfatteren Arnold Rörling og skal deles ut til «et lovende forfatterskap med norrländsk tilknytning».

Fra og med 2008 har prisen hatt navnet *Norrlands litteraturpris*.

## Prisvinnere

* 1973 – Per Fritjof Persson
* 1974 – Göran Norström
* 1975 – Runa Olofsson
* 1976 – Gunnar Kieri
* 1977 – Ingrid Andersson og Margareta Sarri
* 1978 – Ingrid Kumlin og Hjalmar Westerlund. I tillegg ble *jubileumsstipendiat* gitt til de to østbostniske forfatterne Solveig Emli og Levi Sjöstrand.
* 1979 – Bo Sjögren
* 1980 – Gunnar Frimodig
* 1981 – Eva Magnusson
* 1982 – Bengt Pohjanen
* 1983 – Göran Lundin
* 1984 – Bengt Ingelstam
* 1985 – Anita Nilsson
* 1986 – Stig Andersson
* 1987 – May Larsson
* 1988 – Mikael Niemi
* 1989 – Peter Lucas Erixon
* 1990 – Sigbritt Eklund
* 1991 – Susanne Sörensen
* 1992 – Roger Melin
* 1993 – Erik Grundström
* 1994 – Peter Degerman
* 1995 – Anita Salomonsson
* 1996 – Maria Vedin
* 1997 – *Ingen utdeling*
* 1998 – Eva Sjödin
* 1999 – Katarina Kieri
* 2000 – Charlotta Cederlöf
* 2001 – Pär Hansson
* 2002 – Mirja Unge
* 2003 – Mattias Alkberg
* 2004 – Anna Jörgensdotter
* 2005 – David Vikgren
* 2006 – Mats Jonsson
* 2007 – Theres Kessler Agdler
* 2008 – Kristina Sandberg
* 2009 – Fausta Marianović
* 2010 – Ola Nilsson
* 2011 – Therése Söderlind for *Norrlands svårmod*

## Referanser




## Eksterne lenker
* Norrländska litteratursällskapet
Helgi Abrahamsen

**Helgi Abrahamsen** (født 1966) er en færøysk politiker (Sb.) og journalist.

Han ble politisk engasjert som sambandsmann midt i 1980-årene. Han møtte første gang som varamann på Lagtinget i 1990, 23 år gammel. Han var formann i Ungmannafelagið Samband 1990–1991. 

Han var ansatt som partisekretær i Sambandsflokkurin 1999–2008. I 2008 rykket han inn på Lagtinget som varamann for regjeringssjef Kaj Leo Johannesen. Abrahamsen ble gjenvalgt til Lagtinget i 2011. Abrahamsen var medlem av Lagtingets velferdskomité 2008–2011, formann i Lagtingets kontrollkomité 2010–2011 og medlem av Lagtingets utenrikskomité 2011–2015. 

Han er utdannet journalist fra Danmarks Medie- og Journalisthøjskole fra 2014. Fra 2016 til han gikk tilbake til politikken i 2019, var han ansvarlig redaktør i avisen *[[Norðlýsið]]* i Klaksvík, så redaktør og programleder på radiostasjonen R7.

I 2018 ble han nestformann i Sambandsflokkurin. Han var Færøyenes miljøvern- og næringsminister i Bárður Nielsens regjering 2019–2021. Deretter gikk han tilbake til Lagtinget som formann i Sambandsflokkurins lagtingsgruppe.

Han bor på Strendur, der han også er aktiv i kristelig arbeid.

## Referanser
Basket Case

:*For den amerikanske skrekkfilmen fra 1982, se [[Basket Case (film)]]*

**Basket Case** er gjennombruddsingelen til det amerikanske punkrock bandet Green Day. Sangen ble utgitt som den tredje singelen fra deres gjennombruddsalbum Dookie i 1994.

Sangen ble en stor internasjonal hit, og toppet bl.a. "Modern Rock tracks" (USA) i hele 5 uker. Beste plasseringa på VG-lista Topp 20 kom i 1995 med en 2.-plass.

## Bakgrunn for sangen
Sangen ble skrevet av Billie Joe Armstrong om hans kamp mot angst før han fikk diagnosen panikklidelser. I senere tid har Armstrong kommentert følgende: "The only way I knew how to deal with it was to write a song about it."

## Coverversjoner
Det er blitt gjort mange coverversjoner av sangen. Bl.a. lagde Haruna Ikezawa en coverversjon av sangen for den japanske duoen Puffy Amiyumi til deres album *Splurge* fra 2006. "Weird Al" Yankovic inkluderte låta på sitt album *The Alternative Polka* fra 1996. I tillegg brukte den kanadiske sangerinnen Avril Lavigne sangen under hennes "Try To Shut Me Up Tour" i 2003.

## Musikkvideo
Musikkvideoen ble regissert av Mark Kohr og filmet på et mentalsykehus kalt Agnews Developmental Center i Santa Clara County, California på anmodning fra bandmedlemmene. Mentalsykehuset hadde blitt nedlagt for en god stund siden, men det meste av strukturen forble i en nedbrutte tilstand. Bandmedlemmene fant også gammel pasientfiler og dype riper i veggene. Videoen har mange referanser til filmen One Flew Over The Cuckoo's Nest. Videoen ble faktisk filmet i sort/hvitt for så å få lagt på farger i ettertid. Dette bidro til den surrealistiske effekten av videoen.

Videoen ble også nominert til mange priser under MTV Video Music Awards i 1995; "Video of the Year", "Best Group Video", "Best Hard Rock Video", "Best Alternative Video", "Breakthrough Video", "Best Direction", "Best Editing", "Best Cinematography", og "Viewer's Choice Award".

## Referanser


## Eksterne lenker
Sangomtale hos allmusic.com
Davis Kamoga

**Davis Kamoga** (født 1968) er en ugandisk tidligere friidrettsutøver (sprinter).

Kamoga deltok i VM 1995 i Göteborg på 400 meter, men ble utslått i forsøksheatene. Under OL 1996 i Atlanta tok han bronse. Enda bedre gikk det i VM 1997 i Athen der han tok sølvmedaljen bak Michael Johnson 44,37.

## Personlig rekord
* 400 meter – 44,37

## Referanser


## Eksterne lenker
*
Sometimes When We Touch

**«Sometimes When We Touch»** er en amerikansk ballade fra 1977 med melodi av Barry Mann og tekst av Dan Hill, som ble utgitt av Hill på albumet *Longer Fuse*. Sangen ble også utgitt på singlen K-Tel TU 2750 i 1977. Den ble hans største slager og nådde en tredjeplass på den amerikanske Billboard Hot 100-singlelisten.

## Coverversjoner

Tina Turner spilte inn sangen og ga den ut på albumet *[[Rough (album)|Rough]]* i 1978. Sangen ble også gitt ut på singel senere samme år.

Den britiske veteranentertaineren Tommy Steele har spilt inn sangen på sitt *Family Album* (Ronco Records RTD2041) fra 1979.

Det finnes også en versjon innspilt i 1980 med vokalisten Cleo Laine og fløytisten James Galway på LP-platen med samme navn.

Tammy Wynette spilte inn en coverversjon i 1985 med country-popsangeren Mark Gray. Deres duettversjon nådde en sjetteplass på den amerikanske country-singlelisten samme år.

Versjonen til den britiske dancevokalisten Newton kom på den britiske singlelisten 15. februar 1997 og lå der i tre uker med nummer 32 som høyeste plassering. Den nådde en femteplass på den australske singlelisten, også i 1995. Newtons versjon solgte til gull i Australia.

Den britiske vokalisten Rod Stewart har også spilt inn denne sangen på albumet *If We Fall in Love Tonight* fra 1996.

Skabandet Five Iron Frenzy fremførte også en coverversjon under dets avskjedsturné i 2004.

## Svenske versjoner

Det finnes også en svenskspråklig versjon kalt «När vi rör vid varann», skrevet av Ingela «Pling» Forsman. Den ble spilt inn av Kikki Danielsson i 1980, av Monica Silverstrand også i 1980 samt av Susanne Alfvengren i 1984. «När vi rör vid varann» har blitt Alfvengrens signatursang. Versjonen til Silverstrand lå på Svensktoppen 24. februar&ndash;2. mars 1980, med en niende- og en sjetteplass som resultat.

## Norske versjoner

Gunnar Jørstad, Odd Kåre Ørke, Runar Borge og Eirik Molnes Husabø har skrevet norske tekster. Jørstads norske tittel er «Kontakt». Ørkes versjon heter «Når du tar meg i din favn». Borges versjon heter «Når du er helt nær». Molnes Husabøs versjon heter «Når du berører meg».

### Innspillinger

## Andre versjoner

En estiskspråklig versjon finnes også med tittelen «Puudutus». Den blir ofte fremført som duett. Sangen har blant annet blitt spilt inn som coveversjon med Koit Toome og Maarja-Liis Ilus.

På Toomes akustiske «Greatest Hits»-album er sangen med som solostykke med melodi kreditert «H. Dan».

## Referanser
Albin Hagströms Minnespris

**Albin Hagströms Minnespris** ble utdelt, mellom 1997 og 2006, av Kungliga Musikaliska akademien til minne om den legendariske trekkspilleren, trekkspillmakeren og fabrikanten fra Älvdalen, Hagströms grunnlegger Albin Hagström.

Prisen ble gitt til en trekkspiller eller gitarist og prisvinneren ble utpekt av Kärstin Hagström-Heikkinens Musikprisfond.

Fra og med 2007 utdeles i stedet flere stipender til trekkspillere og gitarister innen populærmusikkens område. Søkeren kan ikke være eldre enn 35 år gammel og må være svensk statsborger. Stipendiene gis også bare til enkelt individer.

## Liste over prisvinnere

## Eksterne lenker
* Albert Hagströms minnefond
Frédérique Bangué

**Frédérique Bangué** (født 31. desember 1976 i Lyon) er en fransk tidligere friidrettsutøver (sprinter).

Bangué deltok i VM 1995 på 100 meter, men ble utslått allerede i semifinalen. I innendørs-VM 1997 tok hun bronse på 60 meter på tiden 7,17. Under utendørs-VM 1997 ble hun utslått i semifinalen på 100 meter.

I EM 1998 i Budapest var hun med på å ta gull på 4 x 100 meter stafett sammen med Katia Benth, Sylviane Félix og Christine Arron. Bangués siste store mesterskap var VM 2001, der hun ble utslått i forsøkene på 100 meter. Det gikk bedre på kortstafetten, der Frankrike tok sølv.

## Personlige rekorder
* 60 meter – 7,11
* 100 meter – 11,16

## Referanser


## Eksterne lenker
*
Sylviane Félix

**Sylviane Félix** (født 31. oktober 1977 i Créteil) er en fransk tidligere friidrettsutøver (sprinter).

Félix’ største meritter kom som medlem av det franske stafettlaget på 4 x 100 meter som tok flere medaljer i internasjonale mesterskap på 1990- og 2000-tallet. Det store høydepunktet var gullmedaljen på hjemmebane under VM 2003 i Paris. Sammen med Christine Arron, Muriel Hurtis og Patricia Girard slo de USA med fem hundredels sekund. Ytterligere en stor meritt var den olympiske bronsemedaljen i Athen 2004, sammen med  Véronique Mang, Arron og Hurtis. Denne gangen måtte de se seg slått av Jamaica og Russland.

Individuelt var hun i finalen på 200 meter i VM 1997, da hun kom på åttendeplass. I EM 2002 ble hun nummer fire, og i EM 2006 ble hun nummer fem på 200 meter og nummer sju på 100 meter. I OL 2004 ble hun utslått i semifinalen på 200 meter.

## Personlige rekorder
* 60 meter – 7,19
* 100 meter – 11,15
* 200 meter – 22,56

## Referanser


## Eksterne lenker
*
Georgia Brown

**Georgia Brown**, psevdonym for **Rosanna Monti**, (født  29. juni 1980) er en italiensk-brasiliansk sangerinne, kjent for sine særegne vokalprestasjoner. I Guinness rekordbok holder hun verdensrekorden for største vokale rangering, hele åtte oktaver, fra G2-G10. Hun innehar også verdensrekorden for å ha prestert den høyeste noten noe menneske har klart.  

## Diskografi
### Album
* 1999: *Black Nature* (Gull-sertifisering, 125,000 kopier solgt i Brasil)
* 2001: *To Da Floor*
* 2003: *Heart Beats* (Gull-sertifisering, Dobbel gull, platina og trippel gull, 300,000 kopier solgt i hele verden)
* 2008: *The Renascence of Soul*

### Singler
* 1997: «Hold On»
* 1998: «Commit A Crime»
* 2002: «Lost Love»
* 2003: «Forgiven»
* 2004: «Nobody's Supposed To Be Here»
* 2005: «Always»
* 2006: «Loneliness»
* 2007: «I'm Dangerous»
* 2007: «Jesus»
* 2008: «Save My Soul»
* 2008: «Take Slow»
* 2008: «Place In Your Heart»

## Eksterne lenker
* 
* 
*
Nunarput utoqqarsuanngoravit

«**Nunarput utoqqarsuanngoravit**» (*Du, vårt gamle land*) er nasjonalsangen til Grønland.

Teksten er skrevet av Henrik Lund, og musikken er komponert av Jonathan Petersen. Den ble offisielt nasjonalsang i 1916, men siden 1979 har også sangen «Nuna asiilasooq», som brukes av de selvstyrte Kalaallitene, vært offisielt anerkjent av regjeringen. 

## Tekst
:Nunarput, utoqqarsuanngoravit niaqqut ulissimavoq qiinik.
:Qitornatit kissumiaannarpatit tunillugit sineriavit piinik.

:Akullequtaasut merlertutut ilinni perortugut tamaani
:kalaallinik imminik taajumavugut niaqquit ataqqinartup saani.

:Atortillugillu tamaasa pisit ingerlaniarusuleqaagut
:nutarterlugillu noqitsigisatit siumut, siumut piumaqaagut.

:Inersimalersut ingerlanerat tungaalitsiterusuleqaarput,
:oqaatsit "aviisit" qanoq kingunerat atussasoq erinigileqaarput.

:Taqilluni naami atunngiveqaaq, kalaallit siumut makigitsi.
:Inuttut inuuneq pigiuminaqaaq, saperasi isumaqaleritsi.

## Eksterne lenker
* MIDI-gjengivelse og tekst
Salamander (fabeldyr)

**Salamander** er i folketroen, og som symbol, navnet på en skapning med en øgle-lignende form, som vanligvis knyttes til det klassiske elementet ild. 

I Paracelsus sitt verk om alkymi, er salamander beskrevet som ildens elementærånd. De andre elementæråndene var, ifølge Paracelsus, undiner, som er vannets ånder, sylfer, som er luftens ånder, og gnomene, som er jordens ånder.

Romeren Plinius den eldre (død år 79) skrev ned myten om  salamanderen som kan slukke ilden med den kalde kroppen sin og uten å brenne seg. Bildet av salamanderen i flammene ble til et symbol, bl.a. på Jesu oppstandelse. Salamanderen i flammene finnes fortsatt i dag flere steder i det franske kongeslottet Fontainebleau, fordi Frans I (død 1547) brukte salamanderen som sitt personlige symbol. 

Salamanderen i flammene er også brukt som figur i våpenskjold, blant annet i det noe overlessede våpenseglet til sogneprest Hans Jacob Stabel, som han som eidsvollsmann satt på Grunnloven av 17. mai 1814. Salamanderen i flammene står i 2. felt av det kvadrerte skjoldet. Han hadde trolig laget dette våpenskjoldet selv, og med en kristen symbolikk i tankene, da det ikke er kjent at andre i slekten Stabel brukte det.

## Referanser


## Se også

* Gerrymandering

## Litteratur
* *Fotolitografisk Gjengivelse af det i Storthingets Arkiv opbevarede Original-Haandskrift af Kongeriget Norges Grundlov af 17.de Mai 1814* (viser eidsvollsmennenes segl)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
Mexico under Sommer-OL 1948

**Mexico under Sommer-OL 1948**. Åttiåtte sportsutøvere, åttien menn og sju kvinner, fra Mexico deltok under Sommer-OL 1948 i London. Mexico kom på 17.-plass med to gull-, en sølv og to bronsemedaljer.

## Medaljer

## Medaljevinnerne

## Eksterne lenker
* OL-resultater på Sports-reference.com
Nuna asiilasooq

«**Nuna asiilasooq**» er, sammen med «Nunarput utoqqarsuanngoravit» nasjonalsangen på Grønland. 

«Nuna asiilasooq» betyr «Det lange land», og brukes av Kalaallitene. Det er brukt offisielt siden 1916, og er komponert av Jonathan Petersen, med tekst av Henrik Lund, som begge er grønlendere. 

I 1979 ble den offisielt nasjonalsang for Grønland. 

## Grønlandsk tekst
Nuna asiilasooq Kalaallit nunagaarput

:/: tamarmi qaqqartooq.:/:

Kangerluppassuit sinaa

nunassaqqissisippaat,

tamaat sineriaa

qeqertat saangerpaat.

Nuannersoqaqaaq

angallavigigaanni

:/: tamaat sineriak :/:

avannamut kujammullu

inunnik naapitsiffik

nunaqarfinnillu

uningavissalik.

Qaqqaasa saavini

kangerluillu paani

:/: unipput inuii. :/:

Imartik pissaqarfigaat

atorluakkaminnik,

Kalaallimmi pigaat

soraajuerlutik.
Humberto Mariles

**Humberto Mariles Cortés** (født 13. juni 1913 i Corral i Chihuahua i Mexico, død 7. desember 1972) var en meksikansk rytter som deltok i de olympiske leker 1948 i London.

Mariles ble olympisk mester i hestesport to ganger under Sommer-OL 1948 i London. Med hesten «Arete» vant han den individuelle konkurransen i sprangridning foran sin landsmann Rubén Uriza Castro på «Hatvey». Mariles var også med på det meksikanske laget som vant lagkonkurransen i sparangridning. De andre på laget var Rubén Uriza Castro på «Hatvey» og Alberto Valdez Ramos på «Chihuchoc». Han vant også en bronsemedalje i lagkonkurransen i feltritt med hesten «Parral» sammen med Raúl Campero på «Tarahumara» og Joaquín Solano Chagoya på «Malinche».

## OL-medaljer
* 1948  London -  **Gull** i hestesport, sprangridning
* 1948  London -  **Gull** i hestesport, sprangridning, lag  Mexico
* 1948  London -  Bronse i hestesport, feltritt, lag  Mexico

## Referanser


## Eksterne lenker
*
Einar Livolden

**Einar Livolden** (1919–2002) var en norsk politiker (Sp), båtbygger og småbruker.

Han bodde på Lindtveit på Rykene, hvor han drev Livolden Båtbyggeri. 

Han var ordfører i Øyestad kommune fra 1976 til kommunesammenslåingen med Arendal, Hisøy, Tromøy og Moland i 1992. Deretter var Livolden ordfører i den sammenslåtte Arendal kommune fra 1992 til 1995.

Han var formann i Aust-Agder senterparti fra 1982 til 1985.

## Referanser
Rubén Uriza Castro

**Rubén Uriza Castro** (1919–1992) var en meksikansk rytter som deltok i de olympiske leker 1948 i London.

Uriza ble olympisk mester i hestesport under Sommer-OL 1948 i London. Med hesten «Hatvey» var han med på det meksikanske laget som vant lagkonkurransen i sparangridning. De andre på laget var Humberto Mariles på «Arete» og Alberto Valdez Ramos på «Chihuchoc». I den individuelle konkurransen i sprangridning kom han på andreplass bak sin landsmann Humberto Mariles.

## OL-medaljer
* 1948  London -  **Gull** i hestesport, sprangridning, lag  Mexico
* 1948  London -  Sølv i hestesport, sprangridning

## Eksterne lenker
*
Ivar Bollmann Pedersen

**Ivar Bollmann Pedersen** (født 1945) er en tidligere lokalpolitiker fra Arendal.

Han var ordfører i Arendal for Arbeiderpartiet fra 1988 til 1991.

Han er leder for NAV Arbeidslivssenter i Aust-Agder og har også vært president for Arendal Rotary Klubb.

## Se også
* Liste over ordførere i Arendal

## Referanser
Nordlandshus

**Nordlandshus** er en bygningstype fra Nordland med en og en halv etasje.

Langveggen på loftet er ikke høyere enn ca. en meter, og loftet har skrå himling. De enkleste utgavene har tre rom; kjøkken, stue og kammers. Husene har vinduer på to motstående vegger, og med samme rominndeling i andre etasje som første.

## Se også
* Nordlandslån

## Eksterne lenker
* Nordlandsmuseet om nordlandshus
Raúl Campero

**Raúl Campero Núñez** (født 29. november 1919, død 31. oktober 1980) var en meksikansk rytter som deltok i de olympiske leker 1948 i London.

Campero vant en olympisk bronsemedalje i hestesport under Sommer-OL 1948 i London. Med hesten «Tarahumara» var han med på det meksikanske laget som kom på tredjeplass i lagkonkurransen i feltritt bak USA og Sverige. De andre på laget var Humberto Mariles på «Parral» og Joaquin Solano Chagoya på «Malinche».

## OL-medaljer
* 1948  London -  Bronse i hestesport, feltritt, lag  Mexico

## Eksterne lenker
*
Tadeusz Rut

**Tadeusz Rut** (født 11. oktober 1931 i Przeworsk, død 27. mars 2002 i Warszawa) var en polsk friidrettsutøver som konkurrerte i sleggekast.

Rut deltok ved tre anledninger i OL  (1956, 1960 og 1964). Det beste resultatet kom i OL 1960 i Roma der han tok bronse. Han har i tillegg en gullmedalje fra EM 1958 i Stockholm.

## Eksterne lenker
* 
* Fakta på hjemmesiden til Polens olympiske komité
Toby Stevenson

**Toby Stevenson** (født 19. november 1976) er en amerikansk friidrettsutøver som konkurrerer i stavhopp.

Stevenson deltok i innendørs-VM 2004 og ble da utslått i kvalifiseringen. Han fikk sitt store gjennombrudd da han tok sølv under OL 2004 i Athen etter å ha gått over 5,90. Han ble bare slått av landsmannen Timothy Mack.

Etter OL-suksessen har han ikke deltatt i noen internasjonale mesterskap, men har deltatt i Golden League-stevner i Europa. Stevenson er ellers kjent for å være en av få stavhoppere som konkurrerer med hjelm.

## Personlig rekord
* Stavhopp – 6,00 meter

## Referanser


## Eksterne lenker
*
Haakon Sørbye

**Haakon Sørbye** (1920–2016) var en norsk sivilingeniør og motstandsmann under den andre verdenskrig. Han var medlem av Skylark B. De siste 17 årene av sitt yrkesliv var han professor ved Norges tekniske høgskole.

## Andre verdenskrig

Sørbye deltok i militæraksjonene mot invasjonen våren 1940. Da Norge kapitulerte, gikk han tilbake til studiene på NTH.
Han ble radio-operatør i Motstandsbevegelsen Skylark B.
Han ble avslørt, tatt til fange av Gestapo, og plassert i tysk fangenskap. I august 1943 ankom han konsentrasjonsleiren Natzweiler i Frankrike. Han ble flyttet mellom forskjellige leire, og reddet av Røde Kors nær krigens slutt. Han satt en periode i Dachau konsentrasjonsleir.

Sørbye var ingeniørstudent og radioamatør. I Dachau klarte han å sette sammen en fungerende radiomottaker med radiodeler som andre fanger hadde funnet. Radioen fikk blant annet inn norskspråklig sending fra London og de norske fangene ble vinteren og våren holdt orientert om krigens gang.

Tilbake i Trondheim fortsatte han studiene sine for å bli elektroingeniør, og var engasjert i regigjengen ved Studentersamfundet i Trondhjem. Han jobbet med UKA i 1939, under UKA 1945 var han regisjef. Han er senere blitt æresmedlem av Studentersamfundet. Han har vært guide for Hvite busser til Auschwitz og Aktive Fredsreiser.

## Arbeid etter krigen
* 1948-1957 Stipendiat og senere forsker ved Forsvarets forskningsinstitutt, Bergen
* 1951 Opphold som NTNF-stipendiat i Storbritannia
* 1957–1960 Senior scientist, Shape Technical Center i Haag i Nederland
* 1960–1964  Forsker, Forsvarets forskningsinstitutt, med opphold i Bergen og på Kjeller
* 1964–1970 Dosent, NTH med fagområde telefonteknikk
* 1970–1972 Professor, Den tekniske høyskole i Twente i Nederland, med fagområde kommunikasjonsteknikk
* 1972–1987 Professor ved NTH, teleteknikk med fagområde teletrafikksystemer

## Utmerkelser
For sin innsats under krigen ble Sørbye tildelt Haakon VIIs Frihetsmedalje og Deltagermedaljen, samt britiske King's Medal for Courage in the Cause of Freedom. I mars 2015 ble han tildelt Kongens fortjenstmedalje for sitt arbeid som tidsvitne for Hvite Busser og Aktive Fredsreiser.

## Referanser


## Litteratur
* 

## Eksterne lenker
* Adressa: Fengslet radioagent varslet Tronstad 
* natzweiler.info: Haakon Sørbye
* Student-TV: Intervju med Sørbye
Sanatorium

**Sanatorium** er en eldre betegnelse på et helsehjem, kursted, rekreasjonssted og en klinikk for langtidsbehandling. Begrepet har sin opprinnelse fra det latinske ordet *«sanare»* hvilket betyr helbrede eller gjøre frisk igjen, og ble særlig benyttet i Norge og andre land om institusjoner for behandling av personer med tuberkulose. En senere anvendelse av begrepet var *nervesanatorium*. Disse ble primært innrettet til å ta mot og behandle pasienter med nevroser og nervøse lidelser der pasienten ikke var så virkelighetsforskjøvet og urolig at lukket behandling ble nødvendig.

Sanatoriene hadde sin glanstid før antibiotikaens tid. Den tyske legen Herrmann Brehmer hevdet i 1853 at den alvorlige lungesykdommen tuberkulose kunne helbredes, og åpnet i 1863 det første sanatoriet, Brehmerschen Heilanstalt für Lungenkranke i Görbersdorf, Sokołowsko i Polen. Behandlingen måtte starte tidlig etter sykdomsutbruddet, pasientene skulle være i frisk luft og landlige omgivelser, spise næringsrik mat, ha mye ro og hvile, og drive forsiktig trening. Rasjonalet var at pasienters immunforsvar ville styrkes, og dermed i større grad være i stand til overvinne pulmonologiske tuberkuløse infeksjoner.

Tuberkulose-sanatorier ble vanlige over hele Europa fra slutten av 1800-tallet og frem til effektive medisiner ble oppdaget.

## Sanatorier i Norge

* Akers lægers tuberkulosehjem, Ullern
* Breidablikk sanatorium
* Dr. Mjøens sanatorium, Grefsen
* Fefor høyfjelssanatorium
* Gausdal høyfjelssanatorium
* Gjøsegaarden sanatorium
* Grefsen Sanatorium, Grefsen
* Glittre sanatorium, Hakadal (nå Glittreklinikken)
* Guldhaugen Sanatorium, Harstad
* Holmenkollen sanatorium
* Konnerudkollen sanatorium
* Landeskogen tuberkulosesanatorium
* Lyster sanatorium
* Haukåsen tuberkulosesykehus, Trondheim 
* Marie Plahtes Minde, Bærum
* Mesnaliens kursted for brystsvage, Lillehammer
*Lifjeld Sanatorium, Midt-Telemark
* Lisbetsæter, Skaun
* Midtstuen sanatorium
* Modum bads nervesanatorium
* Nordstrand tuberkulosehjem
* Ramsvig sanatorium
* Reknes sanatorium
* Ringvål statssanatorium
* Rove sanatorium, Holmestrand
* Solli nervesanatorium, Nesttun
* Solbakken sanatorium, Heddal, Telemark
* Sortland tuberkulosehjem, Sigerfjord
* Tandem nervesanatorium, Nes, Hedmark
* Tonsåsen sanatorium
* Vardåsen sanatorium, Asker
* Vensmoen sanatorium
* Voksenkollen sanatorium
* Vefsn sanatorium, Mosjøen
* Vraaliosen sanatorium, Telemarken

## Se også
* Tuberkulosehjem

## Referanser


## Litteratur
* Øverland, Birger: *[http://urn.nb.no/URN:NBN:no-nb_digibok_2016062948097 Håndbok for tuberkuløse og i tuberkulosearbeidet interesserte],* Den norske Nasjonalforeningen mot tuberkulosen, Oslo (1926)

## Eksterne lenker
* Nasjonalt medisinsk museum – «Tuberkulose. Den hvite pest»
Portugal under Sommer-OL 1948

**Portugal under Sommer-OL 1948**. 49 sportsutøvere fra Portugal deltok i sju grener, friidrett, fekting, hestesport, roing, seiling, skyting og svømming, i Sommer-OL 1948 i London. Portugal kom på delt 26.-plass med én sølv- og én bronsemedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Véronique Mang

**Véronique Mang** (født 15. desember 1984 i Douala) er en fransk friidrettsutøver (sprinter).

Mang konkurrerte for Kamerun inntil 2003, da hun ble fransk statsborger. Hun deltok i OL 2004, der hun sammen med Muriel Hurtis-Houairi, Sylviane Félix og Christine Arron tok bronse på 4 x 100 meter stafett etter Jamaica og Russland. I det samme mesterskapet ble hun utslått i kvartfinalen på 100 meter.

Hun deltok også i EM 2006 i Göteborg, her ble hun utslått i semifinalen på 100 meter. Bedre gikk det ved EM i friidrett 2010 i Barcelona, her ble det sølv på både 100 meter og 4 x 100 meter stafett.

## Personlige rekorder
* 100 meter – 11,11 (29.7.2010)
* 200 meter – 22,92 (12.6.2004)

## Referanser


## Eksterne lenker
*
Boeing Yellowstone

**Yellowstone** er et prosjekt av Boeing Commercial Airplanes for å erstatte alle sivile flymaskiner med flymaskiner som har avansert teknologi. 

Yellowstone er delt inn i tre prosjekter:
*  skal erstatte Boeing 737-produktlinjen. Dette er forventet å bli det andre Yellowstone-prosjektet som settes i produksjon.
*  skal erstatte Boeing 767-produktlinjen, og muligens også 777-200. Resultatet av dette prosjektet har resultert i Boeing 787.
*  skal erstatte Boeing 747 og 777-300. Dette flyet vil bli en konkurrent til Airbus A380.
Muriel Hurtis-Houairi

**Muriel Hurtis-Houairi** (født 25. mars 1979 i Bondy) er en fransk friidrettsutøver (sprinter).

## Individuelle meritter
Hurtis-Houairis gjennombrudd kom da hun i 1999 ble juniorverdensmester på 200 meter. Hun deltok også i OL 2000 i Sydney der hun ble utslått i semifinalen. Hennes første store prestasjon var da hun i 2002 ble europamester innendørs, og senere europamester utendørs da hun vant EM i München på tiden 22,43. Året etter fulgte hun opp seieren med å bli innendørsverdensmester. Opprinnelig ble hun nummer to etter USAs Michelle Collins, men hun ble senere frakjent gullmedaljen på grunn av brudd på dopingreglementet.

I VM 2003 i Paris tok Hurtis-Houairi bronse på 200 meter på tiden 22,59. I OL 2004 i Athen ble hun utslått allerede i kvartfinalen. Hun kom heller ikke til finalen i VM 2005 i Helsingfors eller VM 2007 i Osaka. Hun deltok også i OL 2008 i Beijing, men ble igjen utslått i semifinalen.

## Stafettmeritter
Hurtis-Houairi har også flere meritter på det franske laget i 4 x 100 meter stafett. I VM 1999 tok Frankrike sølv etter Bahamas på tiden 42,06, som var ny fransk rekord. Laget forsvarte sølvmedaljen i VM 2001, da med tiden 42,39. Den fremste meritten ble gullmedaljen på hjemmebane i VM 2003, da hun sammen med Patricia Girard-Léno, Sylviane Félix og Christine Arron vant med knapp margin foran USA. Sammen med Félix, Arron og Véronique Mang ble det i tillegg bronse i OL i 2004 etter Jamaica og Russland.

## Personlige rekorder
* 100 meter – 10,96 (2002)
* 200 meter – 22,31 (1999)

## Referanser


## Eksterne lenker
*
Luís Mena e Silva

**Luís Falcão de Mena e Silva** (født 24. januar 1902, død 3. august 1963) var en portugisisk rytter som deltok i de olympiske leker 1936 i Berlin og 1948 i London.

Mena e Silva vant en olympisk bronsemedalje i hestesport under OL 1936 i Berlin. Med hesten «Fossette» var han med på det portugisiske laget som kom på tredjeplass i lagkonkurransen i sprangridning bak Tyskland og Nederland. De andre på laget var Domingos De Sousa Coutinho på «Merle Blanc» og José Beltrao på «Biscuit». I den individuelle konkurransen i sprangridning kom han på tjueførsteplass.

Tolv år senere, under Sommer-OL 1948 i London vant han sin andre bronsemedalje. Med hesten «Fascinante» var han med på det portugisiske laget som kom på tredjeplass i lagkonkurransen i dressur bak Frankrike og USA. De andre på laget var Fernando Paes på «Matamas» og Francisco Valadas på «Feitico». I den individuelle konkurransen i dressur ble han nummer tolv.

## OL-medaljer
*   1936  Berlin - Bronse i hestesport, sprangridning, lag  Portugal
*   1948  London -  Bronse i hestesport, dressur, lag  Portugal

## Referanser


## Eksterne lenker
*
Ina Tandberg

**Ina Tandberg** (født 1986) er administrasjonssjef ved Fakultet for landskap og samfunn på Norges miljø- og biovitenskapelige universitet. Hun er tidligere leder for Studentenes landsforbund, i perioden 2009–2010, og var også medlem av styret i Universitets- og høgskolerådet samme perioden.

Tandberg ble siste leder av Studentenes Landsforbund, siden organisasjonen slo seg sammen med Norsk Studentunion fra 1. juli 2010. 

Hun har tidligere vært internasjonalt ansvarlig i Studentenes Landsforbund og var også leder for Studentparlamentet ved Høgskolen i Buskerud fra 2006–2008. Hun hatt andre styreverv i Universitets- og høgskolesektoren, deriblant Universitets- og høgskolerådet, SAIH, Senter for Internasjonalisering av Høgre Utdanning og Samordna opptak. Tandberg var medlem i den norske delegasjonen til ministermøtet i Bolognaprosessen i 2010. 

Tandberg studerte statsvitenskap med menneskerettigheter og flerkulturell forståelse ved Høgskolen i Buskerud, avdeling Kongsberg fra 2005 til 2008, og har senere studert Styring og ledelse. Hun har vært sakkyndig i NOKUTs bedømmelseskomite for evaluering av kvalitetssystemer og akkreditering av institusjonskategori ved universiteter og høgskoler og var styremedlem i universitetsstyret ved Universitetet i Tromsø i 2012–2013. Tandberg har arbeidet i både Kunnskapsdepartementet og Helsedirektoratet før hun begynte i en administrativ stilling ved Høgskolen i Oslo og Akershus (nå Oslomet – storbyuniversitetet).

## Referanser


## Eksterne lenker
* Ida Tandberg ny studentleder - vg.no
Eskilstunas Mekaniska Werkstad

**Eskilstunas Mekaniska Werkstad** var en bedrift grunnlagt av den 27 år gamle Johan Theofron Munktell i Eskilstuna i Sverige i 1832. I 1853 produserte verkstedet Sveriges første damplokomotiv, den såkalte *förstlingen*, og i 1859 laget de sitt første treskeverk. I 1879 ble bedriften gjort om til aksjeselskap og skiftet navn til Munktells Mekaniska Verkstads AB. Da Munktell døde i 1887, ble det sønnen Johan Theofron Munktell junior og søstersønnen Theofron Boberg som tok over ansvaret for virksomheten, og for å føre den munktellske arven videre.

Et viktig produkt for Munktells Mekaniska Verkstads AB var damplokomobiler. I 1913 begynte firmaet med traktorproduksjon. Den førsta traktoren, type 30-40, var et monster på 8,3 tonn. Hundre år etter grunnleggingen, dvs. i 1932, fusjonerte selskapet med J & C G Bolinders Mekaniska Verkstad AB i Stockholm. Det nye selskapet fortsatte virksomheten i Eskilstuna med navnet Bolinder-Munktell. Bolinder-Munktell slo seg senere sammen med AB Volvo til Volvo BM.

## Eksterne lenker
* Artikell om Munktell på Eskilstunas hjemmeside
* Historien om Volvo
Burma under Sommer-OL 1948

**Burma under Sommer-OL 1948**. Sportsutøvere fra Burma deltok for første gang i et OL under Sommer-OL 1948 i London. Burma vant ingen medalje  
 
## Medaljer

 
## Eksterne lenker
* Resultater og profilside  på sports-reference.com
Sansebedrag

**Sansebedrag**  kan dreie seg om enten hallusinasjoner eller ved at sansene oppfatter signaler de ikke kan tolke – og tyr til tidligere kjente mønstre som gir feil resultat i forhold til det som virkelig finnes.

*Fantomsmerter* er en egen variant: Personer som har mistet et lem kan oppleve smerter i de ytterste leddene som mangler. Trebeinet som verker når det ventes storm, er en kjent litterær klisje fra ungdomslitteratur fra tidligere tider.

Det kan dreie seg om lydsekvenser som tolkes til noe annet enn det som kan registreres. Synsinntrykk i form av figurer eller streker, der en enten skal bestemme størrelse eller retning, er velkjent som psykologieksperimenter, og brukes for å finne ut av hvordan bevisstheten bearbeider sansninger. De enkleste går igjen som selskapsleker.

Mye av det vi kaller kunst, kan også beskrives som sansebedrag som går ut på å få publikum med på en skapt illusjon. Denne siden av kunstfenomenet ble skarpt påpekt i René Magrittes «Dette er ingen pipe»- bilde.
Fluebinding

**Fluebinding** er håndverket å lage kunstige fluer som brukes til agn i sportsfiske.
Det ferdige produktet kalles fiskeflue, og fiske med denne typen agn kalles fluefiske.
Mange fiskefluer etterligner en insektart som naturlig står på menyen hos fisken man ønsker å fange, men det finnes også modeller som kan være effektive for å fange fisk uten at de etterligner noe eksisterende insekt.

Fluebinding er en manuell prosess utført av en enkelt person ved hjelp av håndverktøy og en rekke naturlige og menneskeskapte materialer som er festet til en krok. Det benyttes både naturlige og kunstige materialer. Det er vanlig å binde forskjellige typer fuglefjær, pels og/eller syntetiske materialer til en fiskekrok med tråd. Fluebinding er utbredt som en hobby, men utøves også av profesjonelle fluebindere.Selv om den nyere historien om fluebinding stammer fra midten av 1800-tallet, har fluebindere vært engasjert i å binde fluer siden minst 200 e.Kr.

Helen Shaw, en profesjonell fluebinder fra USA, definerte fluebinding som den «enkle prosessen med å binde forskjellige materialer til en krok med tråd». Fluebinding er en praktisk håndverkform som mange enkeltpersoner er i stand til å praktisere med rimelig suksess og bindefluer som gir resultater ved fluefiske. Det er også en hobby som drar nytte av fluebinderens kunnskap om insektene og andre matkilder som fisken spiser i naturen.

Fluebinding krever noe grunnleggende utstyr; en skrustikke for å holde kroken, en spole for å dispensere og gi spenning på tråd, saks, tang og passende materialer for det bestemte fluemønsteret som er valgt. Disse materialene består for det meste av fjær, pels/dyrehår, tråder og ulike syntetiske materialer. Fluebindingsutstyr gjør at fluebinderen effektivt og effektivt kan montere og feste materialene på kroken for å framstille en bestemt type flue. Materialer for fluebinding var opprinnelig begrenset til ulike pelsverk, fjær, tråder og kroker. Siden midten av 1900-tallet har mange flere naturlige og syntetiske materialer vært tilgjengelige for å binde fluer.

Fluemønstre er instruksjonene eller oppskriftene som kreves for å lage fluen. De spesifiserer krokstørrelser og -typer, materialene og fargene som skal brukes, samt rekkefølgen som skal følges og monteringsmetodene. Det er tusenvis av mulige fluemønstre tilgjengelig for fluebinderen.

## Referanser


## Eksterne lenker
* 
* Fluebinding.org
Ceylon under Sommer-OL 1948

**Ceylon under Sommer-OL 1948**. Sju sportsutøvere fra Ceylon deltok under Sommer-OL 1948 i London. Ceylon deltok for første gang i et OL, og kom på delt 28.-plass med en sølvmedalje. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Duncan White

**Duncan White** (født 1. mars 1918 på Ceylon, død 3. juli 1998 i England) var en friidrettsutøver fra Ceylon som deltok under Sommer-OL 1948 i London.

White vant en olympiske sølvmedalje i friidrett under Sommer-OL 1948 i London. Han kom på andreplass på 400 meter hekk bak Roy Cochran fra USA. Han ble dermed Ceylons første medaljevinnere undere et OL. 
## OL-medaljer
* 1948  London -  Sølv i friidrett, 400 meter hekk

## Eksterne lenker
*
Brasil under Sommer-OL 1948

**Brasil under Sommer-OL 1948**. Sytti sportsutøvere, 59 menn og 11 kvinner, fra Brasil deltok i elleve grener under Sommer-OL 1948 i London. Brasil kom på delt 34.-plass med en bronsemedalje.

Sylvio de Magalhães Padilha var Brasils flaggbærer under åpningsseremonien som han også var i 1936. 

## Medaljer

## Medaljevinnerne

## Kilder
* Brasil under Sommer-OL 1948: Resultater og profilside  på sports-reference.com
Borys Lankosz

**Borys Lankosz** (født 31. mars 1973 i Kraków) er en polsk filmregissør og manusforfatter. Han er uteksaminert ved den polske Filmhøyskolen i Łódź.

Hans første spillefilm *Rewers* (norsk: *Revers*) ble tildelt filmprisen Zlote Lwy (Gyldne Løver) under Den polske filmfestivalen i Gdynia i 2009. Filmen var polsk kandidat til Oscar- prisen for beste utenlandsk film i 2010.

Lankosz er regissør og manusforfatter til flere dokumentarfilmer og kortfilmer, bl.a. *Radegast* (dokumentar), *Obcy VI* (kortfilm). Han spilte også i rollen som Vavrek i filmen *Janosik. Prawdziwa historia*, samt hovedrollen som Krzysiek i barneserien *Sześć milionów sekund*.

## Eksterne lenker
*
Egypt under Sommer-OL 1948

**Egypt under Sommer-OL 1948**. 98 sportsutøvere fra Egypt deltok i tolv sporter under Sommer-OL 1948 i London. Egypt kom på sekstendeplass med to- gull- to sølv og en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Lotte Lien

**Lotte Lien** (født 7. september 1988 i Trondheim) er en norsk amatørbokser. Hun bor i Oslo og representerte bokseklubben Trym.

Pr september 2009 har hun bokset 49 kamper, og vunnet 40 av disse.

Den 20. september 2009 ble hun europamester i weltervekt, ved å slå polske Katarzyna Furmuniak 5-0 i finalen. I åpningskampen i EM slo hun svenske Klara Svensson på knock-out i tredje runde. Hun slo russiske Jirina Potejeva i kvartfinalen, og franske Gayade Lagmiri i semifinalen.

Hun vant kongepokalen i 2010.

I september 2010 kom hun på femteplass under VM. Hun tapte kvartfinalen mot Savannah Marshall. Tidligere i turneringen slo hun bl.a. Kimberley Gittens.

## NM-gull

## Referanser
Imatrademningen

**Imatrademningen** er en demning og et vannkraftverk i elva Vuoksen i det sørøstlige Finland, ca. 5 km fra grensen mot Russland. Vannkraftverket stod ferdig i 1951 og har en installert kapasitet på 178 MW. Vannføringen er på dette stedet 600 m³/sek. Det forsyner store industrianlegg som ble anlagt her da byen Imatra ble grunnlagt i 1948, ikke minst Stora Ensos papirindustrii.  

Like ved byen Imatra faller Vuoksen 18,4 meter i en trang granittslukt, over en total lengde på 500 meter. Vannfallet – ***Imatrafossen*** – ble bygget ut for kraftproduksjon første gang i 1929, og i dag er Imatrademningen ovenfor vannfallet regulert og slipper bare vann gjennom slukten for turistformål på bestemte tidspunkt i juni-august.

Kraftverket eies av det finske energiselskapet Fortum Oy.

## Se også
*Liste over verdens største vannkraftverk

## Referanser
Bermuda under Sommer-OL 1948

**Bermuda under Sommer-OL 1948**. 12 sportsutøvere fra Bermuda deltok for annen gang i et OL under Sommer-OL 1948 i London. De vant ikke noen medaljer.

## Medaljer

## Eksterne lenker
* OL-resultater på Sports-reference.com
Mahmoud Fayad

**Mahmoud Fayad** (født 9. mars 1925, død 18. desember 2002) var en egyptisk vektløfter som deltok i de olympiske leker 1948 i London.
 
Fayad ble olympisk mester i vektløfting under Sommer-OL 1948 i London. Han vant den nest letteste vektklassen, fjærvekt opp til 60 kg. Det var totalt seks vektklasser, en mer enn i de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Fayad løftet sammenlagt 332,5 kilo, femten kilogram mer enn sølvmedaljevinneren Rodney Wilkes fra Trinidad og Tobago.

## OL-medaljer
* 1948  London -  Gull i vektløfting, fjærvekt

## Referanser


## Eksterne lenker
*
Agn

**Agn** eller **beite** er det man setter på en fiskekrok for å få en fisk til å bite på og eventuelt prøve å spise det. Hensikten er å få fiskekroken så langt inn i munn eller svelg på fisken, at kroken setter seg fast og fisken kan trekkes inn og tas opp. Å sette agn på krok kalles *egning*.

Noe agn er levende, som maddiker og meitemark, mens andre agn består av biter av fiskekjøtt. Noen fiskere bruker marinader for å gjøre agnet ekstra lokkende. Også brødbiter og andre godbiter har vært forsøkt med vekslende hell.

Linefiskere bruker i dag egne maskiner for å få agn på flere hundre kroker i slengen. 

## Kilder
*
Rosemarie Whyte

**Rosemarie Whyte** (født 8. september 1986) er en jamaicansk friidrettsutøver som konkurrerer på 400 meter. 

Whyte deltok i OL 2008 i Beijing, der hun gikk til finalen på 400 meter og kom på sjuendeplass med tiden 50,68. Sammen med Shericka Williams, Shereefa Lloyd og Novlene Williams deltok hun på Jamaicas lag på , som tok bronsemedaljene etter USA og Russland. 

Under VM 2009 i Berlin tok de fire samme utøverne sølv på . 

## Personlig rekord
* 400 meter – 50,05 (2008)

## Referanser


## Eksterne lenker
*
Hvalfangstselskapet Skytteren

**Hvalfangstselskapet Skytteren A/S** var et norsk selskap som drev hvalfangst i Sydishavet. Det ble stiftet i Tønsberg i 1928 av hvalskyttere som regnet med at det ville være mest lønnsomt å eie, jobbe for og dele overskuddet i sitt eget selskap. Disponenter for selskapet var firmaet Hvistendahl, Sørlle & Co.

Selskapet gikk til anskaffelse av linjeskipet DS «Suevic» som hadde trafikkert ruten Liverpool - Cape Town - Sydney siden 1901. Skipet ble omdøpt FLK «Skytteren» og ombygd til hvalkokeri ved Friedrich Krupp Germaniawerft i Kiel. Det ble bygget fem hvalbåter, og totalt kom kostnadene opp i 5,45 millioner kroner.

Til tross for at eierne kom meget godt ut av sin investering, ble «Skytteren» med seks hvalbåter i 1936 solgt for 3,5 millioner kroner til det nyopprettede selskapet AS Finnhval ved disponent Jørgen Krag. Krag handlet på vegne av det tyske Margarine-Verband, som leide inn skipet på totalbefraktning for fire år. Utleieordningen var et resultat av at det etter 1935 var blitt forbudt å selge norske hvalkokerier til utlandet.

## Referanser
Novlene Williams-Mills

**Novlene Williams-Mills** (født 26. april 1982) er en friidrettsutøver fra Jamaica som konkurrerer på 400 meter.

Williams-Mills deltok under OL 2004 i Athen, der hun ble utslått i semifinalen på 400 meter. Hun var også med på laget som tok bronsemedaljer på . Hun var også med på å ta sølv for Jamaica på stafetten året etter under VM i Helsingfors. I 2006 tok hun bronse på 400 meter under Samveldelekene. 

I VM 2007 i Osaka tok hun bronse på 400 meter på tiden 49,66, samt sølv på stafetten. Hun deltok også i OL 2008 i Beijing, der hun som fire år tidligere ble utslått i semifinalen, og tok bronse på stafetten.  

I VM 2009 i Berlin var hun i finalen på 400 meter. Her kom hun på fjerdeplass med tiden 49,77. Stafettlaget oppnådde denne gang sølvmedaljer, bare slått av USA.

Hun tok sølv under Sommer-OL 2016.

## Personlige rekorder
* 200 meter – 23,39
* 400 meter – 49,63

## Referanser


## Eksterne lenker
*
Mahmoud Ali Hassan

**Mahmoud Ali Hassan** (født 15. desember 1919, død 10. september 1998) mer kjent som **Ali Hassan** var en egyptisk bryter som deltok i de olympiske leker OL 1948 i London.

Hassan vant en olympisk sølvmedalje i bryting under OL 1948 i London. Han kom på andreplass i den nest letteste vektklassen, bantamvekt opp til 57 kg, bak Kurt Pettersén fra Sverige.

## OL-medaljer
* 1948  London -  Sølv i bryting, gresk-romersk stil, bantamvekt

## Referanser


## Eksterne lenker
*
Naoki Tsukahara

**Naoki Tsukahara** (født 1985) er en japansk friidrettsutøver (sprinter) som hovedsakelig konkurrerer på 100 meter.

I Asialekene 2006 i Doha tok han sølv på 100 meter etter Saudi-Arabias Yahya Hassan Habeeb. I det samme mesterskapet var han med på å ta sølv på 4 x 100 meter stafett.

Tsukahara deltok også i VM 2007 i Osaka der han ble utslått i kvartfinalen etter et løp på 10,31. I OL 2008 i Beijing ble han nummer sju i semifinalen, og gikk dermed ikke til finalen. Han var imidlertid med på å vinne en bronsemedalje i stafetten på  sammen med Shingo Suetsugu, Shinji Takahira og Nobuharu Asahara.

## Personlige rekorder
* 100 meter – 10,15
* 200 meter – 20,35

## Referanser


## Eksterne lenker
*
Nathpa Jhakri vannkraftstasjon

**Nathpa Jhakri vannkraftstasjon** er et vannkraftsystem med 6 turbinstasjoner og underjordiske vannledningsanlegg i delstaten Himachal Pradesh i det sørlige India. Dammens lengde er 20&nbsp;000 meter og den er den nest største steinfyllingsdammen i Asia. Elven som demmes opp er Sutlej. 

Produksjonseffekten er på 6 x 255 MW, totalt 1&nbsp;530 MW, som gjør dette til et av Indias aller største vannkraftkomplekser. Poduksjonsanlegget er et joint venture mellom sentralregjeringen og delstaten. En 220 kV forbindelse til Haryana er anlagt. Anlegget ble satt i produksjon i 2003, etter ti års arbeider. 

Kværner, ABB og Siemens har vært blant utbyggerne og samarbeidspartnerne for det tekniske utstyret. De seks Francis-turbinene ble levert av Kværner Brug Oslo, mens generatorene er levert av ABB og Siemens.
Ibrahim Orabi

**Ibrahim Orabi** (født 1912) var en egyptisk brytere som deltok i de olympiske leker 1936 i Berlin og 1948 i London.

Orabi vant en olympisk bronsemedalje i bryting under Sommer-OL 1948 i London. Han kom på tredjeplass i den nest tyngste vektklassen, lett tungvekt opp til 87,0 kg i gresk-romersk stil, bak Karl-Erik Nilsson fra Sverige og finske Kelpo Gröndahl. 

## OL-medaljer
* 1948  London -  Bronse i bryting, gresk-romersk stil, lett tungvekt

## Referanser


## Eksterne lenker
*
Shericka Williams

**Shericka Williams** (født 1985) er en friidrettsutøver fra Jamaica som konkurrerer i sprint.

Williams var med på det jamaicanske laget som tok sølv på 4 x 400 meter i VM i Helsingfors 2005. Under VM 2007 i Osaka ble hun nummer fire i semifinalen på 400 meter, men gikk ikke videre til finalen. Derimot ble det et nytt stafettsølv.

Under OL 2008 i Beijing tok hun sølv på 400 meter på tiden 49,69, bare slått av Christine Ohuruogu. Hun tok også bronse på stafetten over 4 x 400 meter.

I VM 2009 i Berlin satte hun ny personlig rekord i finalen på 400 meter. Hun løp på 49,32, og det holdt til sølvmedaljen bak suverene Sanya Richards. I tillegg ble det nok en sølvmedalje på .

## Personlige rekorder
* 200 meter – 22,50 (2008)
* 400 meter – 49,32 (2009)

## Referanser


## Eksterne lenker
*
Attia Hamouda

**Attia Hamouda** (født 1914 i Kairo, død	1992) var en egyptisk vektløfter som deltok i de olympiske leker 1948 i London.

Hamouda vant en olympisk sølvmedalje i vektløfting under Sommer-OL 1948 i London. Han kom på andreplass i den tredje letteste vektklassen, lettvekt opp til 67,5 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Hamoda løftet sammenlagt 360,0 kilo, samme resultat som gullvinneren og landsmannen Ibrahim Shams og tjue kilo mer enn James Halliday fra Storbritannia som fikk bronse.

## OL-medaljer
* 1948  London -  Sølv i vektløfting, lettvekt

## Referanser


## Eksterne lenker
*